Екстремните спортове 4-10 октомври - - БНР Новини\nМаксим и Стефан\nВсички си спомняме популярния български филм "Васко да Гама от село Рупча" - през изминалата седмица, обаче, едно българско момче, което си построи лодка, наистина успя да прекоси Атлантика и стана най-младият гребец, преплавал океан.\nНа 6 октомври българската гребна експедиция NEVEREST завърши благополучно в Барбадос. Баща и син - Максим и Стефан Иванови, прекосиха със собствени сили Атлантическия океан за 115 дни, и то в сезона на ураганите.\nТе потеглиха от Португалия на 14 юни и изминаха 4444 морски мили. Единствената им спирка беше остров Лансароте на Канарите, където прекараха 9 дни, докато отстранят проблем в автопилотната система. Докато бяха в океана, Максим отпразнува 17-ия си рожден ден, а лодката, която устоя на бурите, беше построена от него и баща му специално за мечтаната експедиция.\nПриключението на двамата беше посветено на каузата "Да! За живот!" - национална кампания на здравното министерство в подкрепа на донорството и трансплантациите.\nНиколай Русев и Алекс Тоткова са новите шампиони на България по скално катерене. Държавното първенство се проведе в края на миналата седмица по време на 10-ата, юбилейна катерачна среща. Тя се проведе край с. Пепелина, Русенско. Близо 60 катерачи от различни поколения и краища на България участваха в надпреварата. На новия обект има 39 машрута с категории на трудност от 5с до 8с. Репортаж от катерачната среща можете да чуете тук.\nНа Витоша се подготвя нов обект за катерене - Алекова скала. На него има вече 13 маршрути с категории на трудност от 3 до 6b. Техни автори са планинските водачи Косьо Локмаджиев и Момчил Дамянов. Обектът, освен че е най-близкият за катерене до София, е много подходящ за начинаещи и за деца. Алекова скала се намира близо до Драгалевци и Симеоново, над сградата на бившия санаториум.\nОткриването му е идната събота, 17 октомври.\nУтре в зала Уолтопия в София ще се проведе държавното първенство по спортно катерене в дисциплината "скорост" за мъже и жени, юноши и девойки. Организатор е СК "42", София. Стартът е от 10:30, главен съдия ще бъде Калин Гърбов.\nБлизо 70 бегачи се включиха миналата седмица в четвъртото издание на Беласица Скай Рън - състезание по планинско бягане и колоездене в района на Петрич.\nПо 67-километровото трасе с 2800 метра денивелация победи Николай Дерменджиев, с време от 7 часа и 34 минути. При жените - Христина Петрова, 9 часа и 44 минути.\nПо късото трасе - 32,9 км, най-бърз бе Пламен Пенов, с време 3 часа и 43 минути, а при жените - Василена Димитрова.\nВ неделя, в рамките на състезанието, се проведе и скоростното изкачване на вр. Конгур. От бегачите първи бе Никола Калистрин, а при жените - Йорданка Тренкова. При колоездачите победиха Александър Иванов и Розалина Думанова.\nУправителният съвет на БТС е гласувал финансова подкрепа на Атанас Скатов за зимно изкачване на К2. Това е съобщил председателят на съюза Венци Росманов на Общо събране, провело се преди дни, пише в сайта на БТС.\nСкатов има изкачени общо 10 от 14-те осемхилядника и все още не е потвърдил информацията, както и подробности за подобна експедиция.\nК2 е оследният неизкачен осемхилядник през зимата. Подобно изкачване е все още неосъществима цел за някои от най-добрите алпинисти в света.\nАмериканците Джеф и Прити Райт изкачиха седемхилядника К6 Запад (7040 м). Това е едва третото изкачване на този връх (първото е на канадска експедиция през 2013 г., а второто - на американци, през 2015 г.).\nПрез последните дни Джеф и Прити Райт съобщаваха за дълбоки снегове, силни ветрове и трудно придвижване. Третият член на експедицията - Колин Хейли, се оттегли по-рано заради влошаване на здравословното му състояние.\nВ събота, 10 октомври, те съобщиха, че същия ден са изкачили и централния връх К6 (7100 м) - премиера. Двамата са се отказали да атакуват най-високия от групата К6 връх, който е 7282 м, заради студа и дълбокия сняг.\nПолски алпинист загина под шестхилядника Дхи Сар (6200 м), Пакистан. Якоб Илчук е паднал от около 5800 метра височина. Неговата свръзка Якоб Богдански е успял да се спусне и да по търси помощ по сателитния телефон. 7-членен екип се е опитал да открие тялото без успех. А раненият Якоб Богдански е бил транспортиран с хеликоптер до Гилгит.\nАмериканецът Итън Бърман и шотландецът Юсдийн Хоуторн осъществиха премиерно изкачване на връх Робсън (3954 м) в Скалистите планини в Канада. Става дума за над 2-километровата северозападна стена, наричана “Императорската” (Emperor Face), която е изкачвана от едва неколцина елитни алпинисти. Бърман и Хоуторн са я изкачили за 3 дни, с два бивака. Линията се нарича "Running in the Shadows" (VI, AI5, M6, 2000 м, микст).


• View topic - LibTech Travis Rice Pro 2015\nLibTech Travis Rice Pro 2015\nby grablev » Tue Dec 23, 2014 1:36 am\nКарам сноуборд редовно от миналата година, сега започвам втори сезон. Предишната ми дъска беше Burton на доста годинки, с която се понаучих да завивам и да се държа на дъската, но усещах, че ме спъва за напредък. И след като се запалих толкова по карането на сноуборд, реших да инвестирам в нова дъска. Спрях се на LibTech Travis Rice Pro 2015 (150 см.) и тази година успях да я покарам само веднъж, но разликата беше изумителна.\nДъската е много лека, и доста мека което позволява да правиш с нея почти каквото си поискаш. Бърза е и завива без никакъв проблем, а с Magne-Traction-a, никога не съм се чувствал по-уверен на по-твърди и заледени участъци по пистите. Преди ми беше голям зор да отлепя дъската от земята, докато с тази скачам без никакви затруднения, и въпреки, че още не съм задобрял до степен да правя трикове, усещам че дъската позволява тези неща да стават с лекота, стига да имаш необходимия опит.\nМоят размер специално е доста къс, което я прави малко нестабилна за писта, но въпреки това се представя фантастично и силно препоръчвам за хора като мен, които още не са решили дали искат да карат повече по писта или по паркове и пудра.\nМного висок клас дъска, която става за всичко\nJoined: Tue Dec 24, 2013 11:03 am\nRe: LibTech Travis Rice Pro 2015\nby simbbatt » Wed Dec 24, 2014 11:54 pm\nАз съм на същото мнение. Високия клас дъски дават по добро усещане за дъската. За мен и за начинаещи, е по добре да си вземат нова дъска а не стари дъски, защото новите дъски са много по леки и с нови бази, които се пързалят много по добре.


14-дневен план за детоксикация на цялото тяло - Здраве и Красота\nСамо за 14 дни спазването на този здравословен хранителен режим ще доведе до пълна детоксикация на организма ви.\nСпазването на 14 дневен хранителен режим може да изчисти тялото от всички токсини, които пречат на доброто здраве. Започнете да следвате план за хранене, който е посветен на премахването на токсините. В днешната статия ще ви разкажем как да направите детоксикация на цялото тяло само за 2 седмици.\nВ действителност това не е нещо, което “трябва” да се направи, но изчистването на тялото от време на време е полезно. Всеки ден сте изложени на токсини, най-вече от храната, която консумирате. Освен това отрицателните емоции, лошите навици, както и замърсяването на околната среда също допринасят за натрупването на вредни вещества.\nАко не отделите време за правилно премахване на токсините от тялото, това може да доведе до проблеми със здравето. Следването на прочистваща диета ще елиминира свободните радикали, които причиняват болести. Също така ще помогне на тялото да функционира по-ефикасно и да изпълнява функциите си оптимално.\nПреди да започнете, важно е да имате предвид някои неща.Получаването на достатъчно почивка е от съществено значение. Освен това е необходимо да включите много протеини и витамини в ежедневната си диета.\nТози хляб действа като “гъба”, която абсорбира и след това отстранява токсините, натрупани в стените на червата. Те се обработват като твърди отпадъци и това води до по-добро функциониране на храносмилателната система и по-здравословен вид на кожата.\nЦелината се преборва успешно с натрупване на пикочна киселина и помага на тялото да обработи отпадъците. Освен това прочиства черния дроб и пикочните пътища.\nЯгоди - те не са просто поредния прекрасен подарък от природата. Този малък плод с красив пурпурен цвят обхваща в себе си чудесни натурални и здравни ползи.


Котета безплатно София | adsbga-zoo\nтърсене животни, продукти за грижи, принадлежности при поискване "Котета безплатно" в града София\nБРИТАНСКИ КОТЕТА ОТ РОДОСЛОВНИ РОДИТЕЛИ Останаха две свободни бели момчета.Прочетете обявата до край преди да се обадите. Котенцата са родени на 03.02.2019 г. Майка - Lady Sharlotta - British Shorthair - Cat Blue Tortie Баща - Dante – British Shorthair Cat - White 5 бебета в котилото: 1 момиче - Blue Tortie- запазено 1 момче - Blue -запазено 3 момчета - White - 1 момче запазено Отлични представители за породата Британска късокосместа котка. Родителите имат родословия,закупени са от лицензирани развъдници които фигурират във федерацията по фелинология,баща медалист от изложби. Бебетата се отглеждат в домашни условия с много грижи, внимание и любов. Хранят се с висок клас гранули на Genesis, Applaws и Royal canin за малки котета и паучове .Научени на хигиенни навици и точене на нокти на определеното за това място. Имат издадени евро паспорти, 2 обезпаразитявания и първа ваксина.Готови за новите си семейства след 10 април. Който иска такова съкровище в своя дом може да се обади на телефон: 899 - Покажи - Моля отговорни хора да се свързват с мен. За въпроси от рода Става ли за 300 лева.Имам възможност да дам 200 лева.Или колко струва това маче.Не ми звънете,безсмислено е!!! На последните две снимки майката и бащата. В рамките на 150 км. доставка срещу цената на горивото и предварително дадено капаро.\nТърся дом за две котета\nТърся дом за двете котенца. Търся сериозен и отговорен стопанин, който да ги обича и да се грижи за тях. На около 3 годинки са, казват се Дара (в бяло) и Ема (по-тъмната) , ваксинирани са, обезпаразитени са и Дара е кастрирана.Имат изградени хигиенни навици и много обичам да си поспиват. Знам, че е по-трудно някой да ги осинови и двете, но предпочитам да не ги разделям. За повече информация, моля обадете ми се, ще съдействам на всякакви въпроси :)\nПодаряват се три малки котета. Две от които са на 8 месеца, третото е на 2 години.\nЗоомаркет ВИП Екзотик, София, бул. Мадрид 56, продава ПЕРСИЙСКИ КОТЕТА, женски, вътрешно обезпаразитени, с изградени хигиенни навици, перфектно качество.\nДават се 2 бели котета\nДават се две бели котета, здрави, игриви и вече с изградени хигиенни навици. Котетата са чисто бели, едното има черно петно на главата. Другото е с различни очи - синьо и жълто. За повече информация, ползвайте телефона: 876 - Покажи - - Росица\nПодарявам 3 мъжки домашни котета на отговорни стопани. С хигиенни навици, отлично гледани и игриви. Родени на 25 Декември 2018.\nПродавам британски котета на 1 месец, кремаво момче и лилаво момиче\nПродавам три британски котета - едно кремаво момче и едно лилаво момиче /едното момче вече е продадено/. Котетата се продават ваксинирани, обезпаразитени, с международни паспорти, вече са с изградени хигиенни навици. Цената е 400 лв. Запазват се срещу капаро. В момента са на един месец, много игриви, умни и със спокоен темперамент. Вече ползват котешка тоалетна и ядат суха храна, но още са и на кърма. И двамата родители са британци, единият е и с родословно дърво. За нас е важно котетата да попаднат при добри стопани, които да ги обичат и да им дават нежност, както ние милеем за тях.


Това е звездният лекторски състав на SoftUni Digital - сезон 6! - SoftUni Digital\nТе са доказани професионалисти в сферата на дигиталния маркетинг. Зад гърба си имат множество успешно реализирани проекти, а доверието на клиентите им, постигнатите резултати и получените международно признати сертификати красноречиво говорят за успехите им. И добрата новина е, че нямат търпение да споделят най-ценното от практическия си опит си с жадните за знания студенти на SoftUni Digital.\nПредставяме ви звездния лекторски състав на изцяло обновената ни програма SoftUni Digital - сезон 6! В следващите редове ще се запознаем отблизо с постиженията и опита на всеки от тях. А ако твоето желание е да се обучаваш от най-добрите практици в актуалните и ефективно работещи маркетинг практики в съвременния дигитален свят, кандидатствай още днес!\nВасилена Вълчанова прави първите си стъпки в маркетинга преди близо 15 години. В момента е независим маркетинг консултант, трейнър и презентатор, като основно е фокусирана върху content маркетинга и оптимизацията на landing страници. Професионалната си страст умело съчетава с любопитството към технологиите, любовта към театъра и интереса към науката. Убедена е, че маркетингът сближава марките и техните аудитории.\nВ свободното си време организира събития за популярна наука с Ratio и пише съдържание за създадените от нея блогове. През 2006 г. стартира Васи ли?! - блог за маркетинг и комуникации. Неин е и сайтът https://valchanova.me/, изграден изцяло със съдържание на английски език и насочен към дигиталните стратегии и онлайн маркетинг.\nВасилена има над 10 години опит с разработване на цялостни маркетинг стратегии, планиране и прилагане на маркетинг чрез съдържание, growth маркетинг и измерване на резултати в различни индустрии като потребителска електроника, е-търговия и SaaS (software-as-a-service). Опитът ѝ е обвързан най-вече със сферата на потребителската електроника, електронната търговия и SaaS платформите.\nКато “бойно кръщение” в редиците на маркетинга определя назначаването ѝ на позицията Маркетинг Мениджър в ozone.bg. Там изгражда цялостни маркетинг стратегии, води ребрандинга на компанията, ежедневно поддържа фейсбук страницата на компанията. Заедно с екипа успяват да разширят портфолиото от 3 на 14 продуктови категории и изцяло да преобразят бранда.\nПрез последните няколко години е била част от екипа на Enhancv - български StartUp с десетки хиляди потребители от цял свят. С екипа на Enhancv натрупва сериозен опит на международно ниво - основната аудитория на компанията е в САЩ. Съвместно с екипа, там създава съдържание, което трябва да се бори за внимание с водещи международни марки и да помага на потребителите да намерят мечтаната си работа.\nКлючови брандове, с които е работила\nНаред с вече споменатите Ozone и Enhancv, Васи е работила със световно разпознаваеми брандове като BMW, LG Electronics, DELL, ASUS и Razer.\nУспешни и вдъхновяващи проекти, с които се гордее\nНарича го Резюме, с което се гордея и го създава като част от работата си за Enhancv. А ето и резултатите, които постига с него:\n• Проведени интервюта с клиента, базирани на методологията “Jobs-to-be-Done” (работа, която трябва да се свърши), което води до ново позициониране на бранда и подновена карта на съобщенията.\n• След подновеното позициониране, заглавната страница претърпява редизайн. В резултат на това, conversion rate нараства с 28 %, а bounce rate спада с 10 %.\nInoreader - уеб базирано устройство за четене на съдържание и RSS емисия. Работата на Васи по този софтуер също дава своите позитивни резултати:\n• Ръководи обновяването на стойностното предложение на софтуера.\n• Прави проучвания, за да разбере кои са най-популярните функции и предимства, които карат потребителите да се регистрират и използват софтуера.\n• Работи с видео агенция по създаването на видео с инструкции за използване на софтуера.\n• В резултат на направените подобрения се постига ръст от 21 % на направените регистрации.\nNoble Hire - български стартъп, който съдейства при намирането на работа в tech индустрията. Какви са активностите и постиженията на Васи тук:\n• Създава пълен медиен план през Facebook Ads, LinkedIn Ads, Google Search, GDN.\n• Само за 2 седмици първоначалните рекламни тестове подобряват разходите за придобиване с 5 %.\n• 19,8% от придобитите потребители идват от усилията на платените медии с малка част от бюджета.\nВасилена е работила по всеки от тях, като можете да ги разгледате тук. Повечето са създадени с готови инструменти, достъпни за всеки и почти без допълнителен код (изключение прави анализаторът на CV-та).\nКак изглеждат резюметата на героите от Game of Thrones?\nМожете да научите, като посетите този линк. Василена е част от екипа, участвал в разпространението на създаденото съдържание и ето какво споделя самата тя за този процес: “Освен по стандартните канали, разпространихме съдържанието и в Reddit, където беше на първа страница в най-големия канал за GoT фенове и събра повече от 4000 разглеждания, а дори месеци по-късно при разговори с клиенти се оказа, че някои от тях са се запознали с формата ни именно оттам.”\nЗначими събития, на които е участвала\nКато най-голямо събитие, на което е участвала, Василена определя WordCamp Europe, най-голямата световна конференция за WordPress разработчици. Там тя води 3-часов уъркшоп за контент маркетинг. Информация за други нейни събития, както и линкове към налични онлайн записи, можете да разгледате на тази страница.\nВасилена е нашият лектор по Content Marketing\nВасилена Вълчанова е нашият лектор по Content marketing и няма търпение да посрещне студентите изцяло обновената ни програма SoftUni Digital - сезон 6. В рамките на водения от нея курс ще сподели работещи практики при планирането, създаването и измерването на резултати при маркетинга чрез съдържание.\nЖюстин Томс е сред пионерите в дигиталния маркетинг в България. Тя създава и ръководи дигитална агенция Ей Би Си Дизайн енд Комюникейшън и през годините написва и издава 15 книги за онлайн маркетинг и предприемачество. Тя стои зад редица разпознаваеми проекти, което автоматично я превръща в една от ключовите фигури в дигиталните среди. Още за професионалния ѝ опит и успехите ѝ през годините четете в следващите редове.\nЖюстин има над 20 години опит в сферата на дигиталния маркетинг. На практика е сред първите специалисти в областта, които го “въвеждат” в българската бизнес среда. Нека научим малко повече за професионалния път, който е изминала.\nОще през 1998 г. Жюстин създава популярния и до днес конкурс за БГ Сайт, като до 2018 г. е и негов идеен ръководител. През 2001-2002 г. лично прави едни от първите медиа планирания, които са и сред първите в страната, за Шел България и Макдоналдс България. Създател е на небезизвестната медийна група Аз медиа - Az-jenata.bg и Az-deteto.bg, която ръководи заедно с екипа си в периода 2002-2012 г, когато групата става собственост на Инвестор.бг.\nСред проектите, по които активно работи в момента, е Създателите - дигиталните оптимисти на България - подкаст и блог за най-успешните български дигитални проекти. В годините има 15 книги на темите онлайн маркетинг, дигитално предприемачество, уеб, комуникации.\nОт 11 години е преподавател в Нов Български Университет (НБУ), а през последните 3 години е част от звездния лекторски състав на цялостната програма по дигитален маркетинг на в SoftUni Digital.\nПрез годините Жюстин е работила за изключително широк кръг клиенти и брандове от България, Европа и САЩ. Като се започне от споменатите по-горе Шел България, Макдоналдс България, през Уникредит Булбанк, Алфа банк, SG Експрес банк, ЦКБ, голяма част от топ фарма компаниите у нас, AVON, Орифлейм, Бондюел, Руал Травел, Мтел, Рош България, Сервие, Дивино и много други.\nКонкурсът БГ Сайт\nЖюстин създава популярният конкурс БГ сайт през 1998 г., който от 2018-та година е Сайт на годината https://bgweb.bg/. Това е единствен по рода си в България конкурс за най-добрите сайтове, създавани у нас. Организацията, която стои зад него, е “Фондация за активно развитие на уеб”. Конкурсът привлича ежегодно десетки добри сайтове и най-добрите експерти в областта на дигиталния маркетинг и разработването и дизайна на сайтове. Всяка година присъжда Специална награда за Цялостен принос, на която е носител и Светлин Наков - един от съоснователите на Софтуерния университет.\nМедийна група “Аз Медиа”\nПо идея на Жюстин са създадени и развити съвместно с екипа ѝ сайтовете Az-jenata.bg и Az-deteto.bg. Работят по тях усърдно от 2002 до 2012 г., качеството на добре свършената работа не остава незабелязано и през 2012 г. биват купени от Инвестор.бг.\nАктуални проекти, които също се радват на добър успех\nБезспорно това е дигитална агенция Ей Би Си Дизайн енд Комюникейшън, зад която стоят Жюстин и още специалисти с дългогодишен опит, заедно съставляващи един отдаден и компетентен екип, който помага “с всичко нужно за вашата фирмена комуникация”. Основните услуги, които агенцията предлага, са изграждане на сайтове, онлайн кампании, маркетингови стратегии и обучения. На тази страница можете да се запознаете с най-новите проекти на агенцията.\nДруг успешен актуален проект е вече споменатият Създателите. Кои са интересните гости, които екипът на проекта, неделима част от който е и Жюстин Томс, кани за вдъхновяващи разговори, можете да разберете от подкаста. Паралелно с това, в блога е събрана полезна информация за дигиталната екосистема.\nЖюстин е един от лекторите ни по E-mail marketing и Marketing Basics\nЖюстин Томс ще преподава E-mail Marketng, заедно със Симона Попова, за която ще научим подробности малко по-късно в настоящата публикация. Жюстин е част и от преподавателския състав, който ще запали страстта ви по маркетинга с входящия курс “Marketing Basics”.\nСимона Попова се занимава с дигитален маркетинг от 9 години. Тя е сред първите сертифицирани експерти за Google Ads и Google Analytics в България, заедно с това притежава и сертификат за менажиране на кампании в Bing Ads. Заедно с Димитър Савов, неин бизнес партньор и брат, и който е друг ключов лектор в програмата по дигитален маркетинг на SoftUni Digital, съосновава агенцията за дигитален маркетинг и уеб дизайн Startup Masters.\nВдъхновяващата ѝ история в света на онлайн маркетинга започва през 2011 г., когато напуска работа и решава, че повече никога няма да има шеф. Реализирането на това смело намерение преминава през първоначално носещи объркване въпроси като “Какво да науча първо? Кое е по-важно? С кое се изкарват повече пари? Кое след кое се учи? Как да намеря първите си клиенти?”\nОтговорите започват да подреждат пъзела с първите изгледани пълни видео курсове. В продължение на 3-4 месеца усилени обучения и тестове върху демо акаунти, решава да стартира практиката си като фрийлансър в една от големите платформи, предлагащи подобни услуги. Бързо намира първия си клиент, работата по реални проекти расте и в крайна сметка заявената цел да бъде успешен предприемач намира изражение във вече споменатата агенция Startup Masters.\nСимона Попова е професионално ангажирана в сферата на дигиталния маркетинг от 2011 г. Има над 4 години опит с Facebook кампании и създаване на имейл маркетинг стратегии и автоматизации. Сред първите експерти в България е, които получават сертификати по Google Ads, Google Analytics и Bing Ads. Има стабилни познания в сферата, които за резултат от стотици изгледани курсове онлайн и много изслушани бизнес книги.\nТя е един от основателите на дигиталната агенция Startup Masters. Съвместно с екип от професионалисти е работила с клиенти от Европа, Австралия, Америка и Азия. Заедно разрастват няколко бизнеса в световен мащаб чрез дигитална маркетинг и бизнес стратегия. Изработват десетки сайтове и онлайн магазини, с които се гордеят.\nЕдни от най-интересните клиенти и бизнеси, с които Симона работи, заедно със своя екип, са брандове като ING Bank, Hairlocks, Tesoro Boutique, Diplomatic Card, Pure Pearls, Dream Catchers и други.\nКампания ING Bank\nВсяка година ING Bank провежда своето вътрешно иновационно предизвикателство. В предизвикателството участват около 1400 екипа от 5 до 7 души. Вижте в следното case study как Startup Masters, чийто съосновател е Симона Попова, стига до финалите.\nКампания FX Globe\nForex е една от най-конкурентните индустрии в дигиталния маркетинг. В настоящото case study ще научите как Симона Попова и екип успяват да предефинират клиентското пътуване на FX Globe, така че да спечелят небезизвестните “forex wars”.\nЦел на кампанията е да се привлекат клиенти от конкурентите като се използва най-доброто стойностно предложение, посредством изключително креативна стратегия. А ето и постигнатите само за 2 месеца резултати:\nНаучете още в направеното за кампанията case study.\nМисия на кампанията е била да дигитализира всеки аспект от бизнеса на компанията предлагаща най-добрите екстеншъни за коса. Преди Startup Masters да се намесят, DreamCatchers прилагат твърде “old school” практики. Запознайте се с резултатите от кампанията:\n• Продажба на курс за работа с hair extensions на заинтересовани лийдове, придобити от Фейсбук Lead gen кампании чрез последователност от имейли - оборот за 2020 година до сега - $23К само от имейл кампаниите;\n• След като купят курса чрез серия от имейли, ги мотивират да го преминат и да получат сертификат - оборотът от тази кампания за 2020г до сега е $168K;\n• Reactivation кампания на потребители, които не са купили нищо в продължения на 1 година - оборот $13К за тази година;\n• Продажби от имейл кампании по време на COVID19 в САЩ по времето, в което всички салони са били затворени (в рамките на по-малко от месец) - $39К\nОще case studies, показващи успешни проекти, зад които стоят Симона Попова и нейния екип, можете да разгледате тук.\nСимона е един от лекторите ни по E-mail marketing\nСимона Попова ще преподава E-mail marketing в цялостната програма на SoftUni Digital, съвместно с Жюстин Томс, за която вече ви разказахме. Двете заедно ще разкрият пред студентите работещи стратегии при събирането и сегментирането на аудитории, оформление на успешно работещи за бизнеса имейли и още полезни практики.\nГеннадий Воробьов има над 10 години опит в дигиталния маркетинг. Той е Co-Founder & CEO на Netpeak Bulgaria, част от Netpeak Group от 2015 г. Netpeak е performance digital marketing агенция, чийто основен фокус е SEO, реклама в Гугъл и Фейсбук, и retention маркетинг. Към 2020 г. Netpeak е най-голямата агенция на пазара по отношение на екип, брой проекти и размерите на управляваните рекламни бюджети.\nNetpeak съществува като пърформанс маркетинг агенция от 2006 година и има представителства в 4 държави: България, Украйна, Русия и Казахстан. SEO и онлайн реклама са двете основни направления, върху които е фокусирана компанията. Екипът ѝ се състои от 500 служители, разполагащи със 180 различни сертификати за професионална квалификация. Начело с Геннадий Воробьов реализира над 3 000 успешни проекти само за 15 години.\nВсяка година Netpeak организира международни конференции “Online Advertising” в България, Украйна, Казахстан, най-мащабната в южния регион на Украйна конференция за онлайн маркетинг “8Р” и конференция за SaaS проекти “Saas Nation”.\nГеннадий започва пътешествието си в дигиталния маркетинг през 2008 г., като фокусът му е SEO. Тогава работи като мениджър резервации в туристическа агенция и е част от екип, разработил booking engine на сайта на компанията. След като с екипа работят година и половина по enginе-а и успешно го завършват, виждат, че няма никакви резервации. Това провокира в Геннадий въпроса как може да стига до повече потребители и така се запалва по SEO. Това се явява и първият му SEO проект, касаещ реална задача.\nПрез последните 10 години работи по стотици проекти. Последните две години с Netpeak са част от екипа на Резон Медиа, която включва утвърдили се сайтове като Imot.bg, Bazar.bg, Mobile.bg, Fakti.bg, Zaplata.bg. Заедно с медията натрупват много ценен опит, реализирали са най-смелите си стратегии, постигат са впечатляващи резултати.\nКлючови брандове, с които, заедно с Netpeak, е работил\nПрез годините над 3 000 брандове се доверяват за своята оптимизация и онлайн реклама на професионализма на ръководената от Геннадий Воробьов пърформанс агенция Netpeak България. Сред тях са IKEA, Peugeot, Home Max, Orange Center, ТехноМаркет, Ciela и много други. Всички клиенти, с които е работила компанията, можете да разгледате тук.\nТрафикът в блог за мъжка мода се покачва с 1157 %\nПопулярният блог за мъжка мода Teodor.bg увеличава органичния си трафик с 1157 % след оптимизацията, направена от екипа на Netpeak. Работата по оптимизацията на блога започва през 2017 г., като първоначално са изпълнени над 40 технически задачи, които веднага дават резултат. Какви са били следващите действия, спомогнали за толкова значително увеличение на трафика, разберете тук.\nРеклама в дисплейната мрежа увеличава запитванията повече от 2 пъти\nПрез 2016 г. започват партньорските отношения между Netpeak и автокъща Kentavar.bg. Основен приоритет пред клиента е било привличането на сериозна база от нови клиенти. Взема се решение към вече стартиралите кампании в мрежата за търсене да се добави и такава в дисплейната мрежа на Google. Очакванията са при обединяването на двете кампании да се привлече релевантен трафик към сайта с минимални разходи. Как тази цел бива реализирана, научете тук.\nПривлечен приход от 11 000 лв. с разходи от едва 150 лв. само за 1 седмица\nПо този случай Netpeak работят с клиент, чиято основна дейност е продажба на електроуреди и техника за дома. Клиентът разполага както с физически, така и с онлайн магазин. За предстоящия тогава празник 14 февруари е предвидена промоционална кампания, която да включва избрани продукти за мъже и жени на специални цени. Решават да използват Facebook като маркетингов канал, където да разделят кампаниите на две: насочени към нови потребители и ремаркетинг към стари. Повече подробности за самите компании разгледайте тук.\nЗапознайте се с още вдъхновяващи успешни проекти, постигнати от екипа на Netpeak, като посетите тази страница.\nСертификати и награди, спечелени от Netpeak\nNetpeak е член на авторитетни организации за маркетинг CEE Digital Alliance и Interactive Advertising Bureau Bulgaria. Победител в категория SEO агенция на E-volution Awards 2016 от Forbes Bulgaria, финалист в категория Search Excellence в конкурса Google Premier Partner Awards 2019. Сертифициран Google Partner и сертифицирана агенция от рекламни системи. Отскоро е и официален маркетинг партньор на Facebook. Всички сертификати и награди, спечелени от агенцията, можете да разгледате на този линк.\nГеннадий е лекторът ни по SEO & Google Analytics\nГеннадий Воробьов ще преподава SEO и Google Analytics в обновената ни програма SoftUni Digital - сезон 6. В рамките на обученията курсистите ще се запознаят с основни параметри и инструменти, касаещи оптимизацията за търсещи машини и за хора. Ще се научат как да работят с различните отчети в Google Analytics, как да настройват сегменти и цели, как да анализират маркетинговите резултати и др.\nДенислав е основател и изпълнителен директор на 1ForFit - компания, създадена през 2010 г., разработваща дигитални решения за здравословно хранене и тренировъчни режими, която е ориентирана към българския пазар. Вярва, че възможностите на дигиталния маркетинг са безгранични и, за разлика от конвенционалните медии като радио и телевизия, всяко едно нещо може да бъде измерено.\nОбожава да работи с цифри и да измислям заедно с маркетинговия си екип различни концепции за криейтиви и цялостни рекламни стратегии. Именно това според него са двете най-важни неща в дигиталния маркетинг - измислянето на рекламна концепция и детайлното проследяване на резултата.\nПрез последните 10 години професионалният живот на Денислав е фокусиран върху основаната от него компания 1ForFit. Всичко започва през далечната 2010 г., със стартирането на един от първите български уеб сайтове за здравословно хранене. През годините Денислав опитва различни концепции в сферата, като някои от тях му дават успех, други не. Сред тях са апликейшън за чуждестранните пазари за изготвяне на индивидуален хранителен режим през 2012 г. и кетъринг услуга в периода 2014 - 2016 г. с доставка на здравословна и вкусна храна за София, Пловдив и Варна.\nПрез 2015 г. в следствие на натрупания практичен опит, заедно с партньорите си, Денислав фокусира усилията си върху дигиталната част на бизнеса, като излязат на румънския пазар. Днес 1ForFit оперира успешно на над 20 езика в над 180 страни.\nКлючови партньори, с които работи\nПосредством компанията си 1ForFit, Денислав и екипът му работят с едни от най-успешните и разпознаваеми фитнес инфлуенсъри, каквито са Лазар Ангелов, Jen Selter, Andreia Brazier и Биляна Йотовска.\nБезспорно най-успешният проект, зад който стои Денислав Георгиев, е основаната от него компания 1ForFit. Компанията е единственият SMB партньор на Facebook за България и оперира с годишен бюджет от над 25 милиона долара - разпределен между Facebook, Google, Twitter, Bing, Pinterest и др. рекламни платформи.\nДенислав Георгиев е един от лекторите ни по Facebook Marketing\nДенислав Георгиев ще преподава Facebook Marketing в обновената ни програма SoftUni Digital - сезон 6, заедно с колегата си от 1ForFit Велизар Величков, за който ще научим малко повече в следващите редове. Двамата заедно ще споделят ценни знания, придобити в резултат на практическия им опит.\nВелизар Величков е партньор и оперативен директор в 1ForFit - компания, която продава дигитални продукти в над 180 държави, на повече от 20 езика, а от 2019 г. е партньор в Gospodari.com. Завършва НАТФИЗ през 2010 г., а през същата година участва в създаването на Grabo.bg. Динамиката е един от компонентите, които най-много харесва в дигиталния маркетинг. Вярва, че за разлика от другите маркетингови инструменти, в дигиталния свят всичко се променя за много кратък период от време и никога не може да ти бъде скучно.\nВелизар е партньор и оперативен директор в 1ForFit от 2015 г. През 2019 г. става един от партньорите на Gospodari.com. През 2010 г. е сред създателите на Grabo.bg, като под шапката на Grabo, заедно с други ентусиасти, създават редица популярни сайтове, сред които Trendo.bg, Opoznai.bg и Nastani.bg. През последните 10 години сайтовете на Грабо Медия имат над 13 награди. Сред тях са "БГ Сайт на годината" няколко пъти, Афилиейт Маркетинг и др.\nУспешни проекти, с които се гордее\nБез съмнение това е сайтът Grabo.bg, в чието създаване Велизар има сериозен принос, както последвалите го сайтове Trendo.bg, Opoznai.bg и Nastani.bg - всички част от неведнъж награждаваната Грабо Медия.\nВелизар Величков е един от лекторите ни по Facebook Marketing\nВелизар Величков ще преподава Facebook Marketing в цялостната програма по дигитален маркетинг на SoftUni Digital, заедно с Денислав Георгиев.\nДимитър Савов има 15 години опит в уеб дизайна и дигиталния маркетинг. Съосновател е на агенцията за дигитален маркетинг Startup Masters, която е Premier Google Partner. Управлявал е рекламен бюджет от над 700 000 долара месечно. Има рекламни кампании в повече от 65 държави на 6 континента и е участвал в над 200 онлайн бизнес проекта. Вярва, че дигиталният маркетинг е неизбежен и че всеки бизнес е дигитален, без значение в каква сфера оперира.\nДимитър е съосновател и Head of Marketing в дигитална агенция Startup Masters. Зад гърба си има 15 години опит в сферата на дигиталния маркетинг и уеб дизайна. Заедно с екипа на Startup Masters създава и развива дигитални бизнеси, като им помага да дефинират проблемите си и да ги разрешат. Участвал е в близо 200 онлайн бизнес проекта за клиенти от Австралия, Израел, България, Германия, Франция, Испания, Италия, Англия, Норвегия, Холандия и други.\nКлючови брандове, с които е работил и реализирани успешни проекти\nНа тази страница могат да се видят ключови брандове, с които Димитър Савов и екипът на Startup Masters са работили, както и успешно реализирани проекти.\nДимитър е част от лекторския състав във входящия курс Marketing Basics\nДимитър Савов ще преподава във входящия курс Marketing Basics, заедно с Василена Вълчанова и Жюстин Томс. В рамките на курса, който е напълно безплатен, курсистите ще се запознаят с основите на маркетинга и тяхното приложение. Ще се научат как да създават потребителска пътека, как да анализират бизнес модел, стойностно предложение и други основополагащи умения.\nАко и ти нямаш търпение да научиш най-ценните и работещи практики в сферата на дигиталния маркетинг директно от успешно реализирали се в своята област практици, кандидатствай още днес в изцяло обновената ни програма SoftUni Digital - сезон 6. Очакваме те!


Мексиканско пиле Orzo Bake - Традиционни рецепти - 2021\nТози риф на arroz con pollo използва оризови макарони с форма на ориз и лесни пилешки бедра без кости за ароматна вечеря, която със сигурност ще хареса както на деца, така и на възрастни.ОЩЕ +ПО-МАЛКО-\nlb сурови тестени изделия orzo или rosamarina (1 1/3 чаши)\nсредно червен пипер, на кубчета\njalapeño чили, семена и нарязани на ситно\nконсерва (14,5 унции) Muir Glen ™ органични домати, изпечени на кубчета, нетренирани\nпакет (20 унции) пилешки бедра без кожа (около 6 бедра)\nчаша раздробено фреско сирене (закупете по-късно, ако замразявате или печете за по-късна дата)\nсупени лъжици нарязани пресни листа от кориандър (закупете по-късно, ако замразявате или печете орзо за по-късна дата)\nЗагрейте фурната до 375 ° F. Напръскайте 13x9-инчов (3-литров) стъклен съд за печене със спрей за готвене.\nВ тенджера с 4 литра загрейте 2 литра вода до кипене на силен огън. Добавете паста; намалете топлината до кипене. Гответе 4 минути; източване. Върнете се в тенджера; разбъркайте бульон и чили на прах. Заделени.\nМеждувременно в 12-инчов тиган с незалепващо покритие разтопете масло на средно висока температура. Добавете лук, звънец, халапеньо чили и сол; гответе 6 до 7 минути или докато зеленчуците омекнат и започнат да кафят по краищата. Добавете домати; гответе 1 до 2 минути или докато сместа се сгъсти. Разбъркайте в тенджера със смес от тестени изделия; изсипете в съд за печене.\nВ средна купа смесете растително масло и смес за подправки на тако; добавете пилешки бутчета и хвърлете към палтото. Поставете пиле върху тестена смес в чиния; покрийте плътно с фолио. Печете 35 до 40 минути или докато пилето достигне 165 ° F, когато термометърът с незабавно отчитане се постави в центъра на бедрото, ИЛИ замразете и печете по-късно, както е указано в стъпка 5. Оставете да престои 5 минути. Най-отгоре с фреска queso и кориандър.\nАко продължите да печете и сервирате на по-късна дата: Подредете 13x9-инчов (3-литров) стъклен съд за печене с 2 слоя найлоново фолио, оставяйки достатъчно надвес, за да затворите напълно сглобеното гювече. Разстелете сместа от тестени изделия в голям плитък тиган; охладете напълно сместа, покрита, 30 до 45 минути в хладилник, преди да сглобите гювеча. Съберете гювеч в чиния; покрийте с друг слой найлоново фолио. Замразете непеченото гювече около 8 часа или докато напълно замръзне. Прехвърлете замразено гювече в етикетирана пластмасова торбичка с 2 галона, която може да се запечата отново. Отстранете въздуха; запечатайте и замразете до три месеца. За печене: Напръскайте 13x9-инчов (3-литров) стъклен съд за печене със спрей за готвене. Отстранете пластмасовата обвивка от гювеча; поставете в съд за печене. Покрийте плътно с фолио; размразете напълно в хладилник, 24 до 48 часа. Загрейте фурната до 375 ° F. Печете, покрито, от 55 минути до 1 час 10 минути или докато стане горещо и мехурче по краищата (165 ° F в центъра). Оставете да престои 5 минути преди сервиране. Най-отгоре с фреска queso и кориандър.\nНарязвайте пресните листа от кориандър с ножица директно върху готовото ястие за бърза гарнитура.\nИмате нужда от малко повече топлина? Изберете по-горещо чили, като серано.\n2 Нишесте; 0 Плодове; 1/2 Други въглехидрати; 0 обезмаслено мляко; 0 Мляко с ниско съдържание на мазнини; 0 Мляко; 1/2 растителни; 0 Много постно месо; 3 постно месо; 0 Месо с високо съдържание на мазнини; 1 1/2 мазнини;\nГледай видеото: How to make creamy chicken noodle soup. Canadian Living (Март 2021).\nГорещи пилешки хапки\nГрозде с козе сирене\nЮфка от тиквички и кюфтета от пуйка\nФутболни магарешки пайове\nКопирайте Candy Almond Roca ™ Candy\nОстатъци от сандвичи за бискет\nCopyright 2021 \_ Всичко за рецепти, напитки и ресторанти \_ Мексиканско пиле Orzo Bake


Първенство на България по футбол 1924 – Уикипедия\nПървенството не завършва\n13 (3.25 на мач)\nПрез 1924 се провежда 1-ия сезон на Държавното първенство по футбол на България. В първенството участват победителите от отделните Спортни области на страната. Играе се по системата на директни елиминации в един мач. При равенство се назначава допълнително време, а при ново равенство - мачът се преиграва. Финалът се провежда в София. На победителя се връчва и Царската купа.\n3 Втори кръг – Полуфинали\nУчастват победителите на съществуващите шест спортни федерации.\nСеверобългарска спортна федерация Владислав (Варна)\nСофийска спортна федерация Левски (София)\nПриморска спортна федерация Черноморец (Бургас)\nТракийска спортна федерация Победа (Пловдив)\nЮгозападна спортна федерация Кракра (Перник)\nБдинска спортна федерация Орел (Враца)\nЛевски (София) Черноморец (Бургас) 7:0\nОрел (Враца) Кракра (Перник) 1:0\nПобеда (Пловдив) почива\nВтори кръг – Полуфинали[редактиране | редактиране на кода]\nПобеда (Пловдив) Орел (Враца) 5:0\nЛевски (София) Владислав (Варна) 0:0*\n*Мачът е игран без допълнително време поради настъпилата тъмнина. Владислав (Варна) отказва да играе на следващия ден отново в София и настоява преиграването да е във Варна. БНСФ определя нова дата за преиграване отново в София. Впоследствие дава възможност мачът да се преиграе във Варна, но само ако Владислав (Варна) и Северобългарската спортна федерация покрият разходите за това. В крайна сметка не се постига окончателно споразумение и втората полуфинална среща не е проведена. Държавен първенец за тази година не е излъчен.\nВзето от „https://bg.wikipedia.org/w/index.php?title=Първенство_на_България_по_футбол_1924&oldid=10562511“.\nПоследната промяна на страницата е извършена на 24 ноември 2020 г. в 09:45 ч.


България - туристическа дестинация - публичен документ\nпо "Маркетинг на услуги"\nМагистърска степен на обучение\nОбразът на една страна - как тя изглежда погледната отвън, е толкова важен, че от него зависи качеството на живот на цели поколения. Ето защо трябва да си отговорим на въпроса "Как трябва да изглежда марката "България", така че да печелим от нея". Целта е създаване на бранд "България" чрез развитието на националната марка "България", което да допринесе не само за развитието на туризма, но и за изграждането на конкурентоспособност на дестинацията като цяло. За тази цел е важно да се анализира наличната и да се създаде по емпиричен път допълнителна информация, която да даде стабилна основа за изграждане на стратегия за бранд "България", на продуктови и регионални брандове и въвеждане на интегриран бранд мениджмънт. За създаването на една успешна и работеща брандинг стратегия е важно да се познават в дълбочина подходът, състоянието и перспективите в развитието на преките конкуренти, както и интересните световни практики.\nВъпрос 1: Как намирате информацията в текста?\nВсяка съвременна държава представлява една цялостна общност, чието благоденствие зависи силно както от ситуацията вътре в нея, така и от отношенията й с другите държави. Тези отношения зависят до голяма степен от представата, която всяка отделна държава си изгражда пред останалия свят.\nПоради тази причина една от основните задачи, залегнали в държавната политика на страните по света, е изграждането и поддържането на добра държавна репутация. Затова трябва да си отговорим на въпроса доколко този процес е засегнат, значим и развит в България и какво е състоянието на българската национална репутация. Една държава има не само имидж, но и репутация, които съответно носят своите характеристики и техники за изграждане.\nЗа да се изгради една кампания за подобряване на имиджа на България, преди всичко би трябвало да си дадем ясна сметка за това по какъв начин виждат страната ни чужденците. За съжаление практиката показва, че за тях е или непозната, неясна като представа страна на розовото масло и киселото мляко (може би за някои родината на един от най-добрите футболисти - Хр. Стоичков), или пък държава от Европейския съюз, завладяна от престъпници, с които правителството не може или не иска да се справи. С други думи когато чуе за България, чужденецът я асоциира с престъпност и анархия.\nНе мисля, че е от такова значение чужденците - били те инвеститори или не, да знаят кой е на власт, както разказва изпълнителния директор на БАИ - Борислав Стефанов. По мое мнение е важно да се представи страната в добрата й светлина; да се наблегне на положителните качества и страни, които държавата и населението й притежават; да се популяризират материалните и нематериални ресурси.\nБи трябвало, български репортери, периодично да превеждат и изпращат значими, положителни за страната ни материали на различни чуждестранни медии, като и да пишат опровержения по материали, накърняващи имиджа на България.\nВъпрос 2: Кои са основните слабости на представянето на България пред света като туристическа дестинация?\nПри много от изследваните пазари има големи дефицити по отношение на имиджа и информацията за предлаганите у нас туристически продукти. В страни като Великобритания, Германия, Швеция, дори Русия, всеки трети не съумява да изведе спонтанно нищо конкретно за България. Дори и при туристите с ваканционен опит у нас е трудно да се посочат диференциращи характеристики за страната ни. Това още веднъж доказва липсата на ясно изграден образ, с който България да се асоциира в съзнанието на своите настоящи и бъдещи посетители.\nЗа целите на изграждането на единен бранд България е добре да бъдат очертани емоционалните и рационални аспекти от образа на България. В рамките на генериращите пазари, те не се различават съществено и могат да бъдат обобщени както следва:\n· Емоционални аспекти - море; красиви плажове; сходен манталитет; култура; мек климат; топлина, слънце;\n· Рационални аспекти - добри средства за подслон; добра храна; добри/приемливи цени; близост; лесен достъп.\nКато цяло България има позитивен имидж сред чуждестранните туристи, посетили България през 2009 и 2010 г. Тя се възприема като спокойна дестинация с красива природа, добра кухня, с добри условия за балнео-/спа- и алтернативен (специализиран) туризъм, с интересни културно-исторически паметници и добри места за настаняване. Чуждестранните туристи, посетили страната ни през лятото, я възприемат като предлагаща добри условия за практикуване на морски туризъм.\nПо отношение на възприятието на България като туристическа дестинация, като основна слабост, обаче, се явява липсата на единен, разпознаваем и достатъчно отличим от конкурентните дестинации имидж. В допълнение към това би следвало да се добави, че в съзнанието на чуждестранните туристи, посетили наскоро България, страната ни най-ярко присъства единствено като "евтина", "ниско-бюджетна" дестинация. Това всъщност се явява основната отличителна характеристика на България като туристическа дестинация в потребителското съзнание. Единствената друга държава, която има сходно с България възприятие, е Турция.\nВъпрос 3: Какво може да се направи, за да се подобри имиджът на страната ни зад граница?\nНикой не би могъл да отрече нуждата от добър имидж и хубава рекламна кампания в днешно време. Това важи за всичко. Дори често се набляга на начинът, по който изглежда пакета, отколкото на съдържанието му. Така или иначе визията е определяща. Държавите по целия свят се стремят да привличат погледите, да градят доверието не само на поданиците си, но най-вече на чуждестранните посетители, които им носят огромни печалби. Затова отделят огромни суми за реклама, влагат много, за да спечелят след това още повече.\nБългария има нужда от работа в тази посока. Не можем да си позволим да не сме конкурентно способни (или поне трябва да се стремим към това). А и никой не би отрекъл ползите - повече доверие в страната ни и повече посетители означава повече приходи, по-богата държава.\nПрез годините са правени различни опити да се създаде по-добър имидж чрез туристически реклами, клипове, пускани по някои световни медии като CNN, Euronews, Eurosport, участие в културния фестивал "Европалия".\nВъпреки различните кампании обаче, засега опитите се оказват безуспешни. Може би една от причините е значително по-малките ни финансови възможности в сравнения с други по-богати държави и съответно в пъти по-малко отделени средства за PR. Или пък лошата слава все пак побеждава.\nНай-сигурният път към промяна в имиджа на България е свързан преди всичко с изменение на случващото се в действителността. Т.е. ако успеем да се справим с престъпността и корупцията, ако има подобрение в сферата на обслужването, това би била най-добрата реклама. За жалост този процес не е под контрола на обикновения човек.\nБългария - туристическа дестинация 9 out of 10 based on 2 ratings. 2 user reviews.


Как да превърнем спестяването в навик! - Сметките\nКак да превърнем спестяването в…\nЕдин от интересните факти, с които искаме да ви занимаем днес е спестяването на пари. Да, израз, който често ни се иска да превърнем в навик, но уви, все нещо стои на пътят ни към осъществяването му. Ако оставим шегата на страна, е истина, че за да спестявате, трябва да се научите да задържате парите, които минават през ръцете ви.\nДа имаме спестявания, се оказва изключително важно, особено в момент на криза, като сегашната. Любопитен факт е, че спестяването е навик. Доказано, човек изгражда навик между 21 и 90 дни.\nКато всяко начало, разбира се, може да не ви е лесно. Но с упоритост и правилен подход към приходите и разходите ви, можете да превърнете спестяването във ваш добър навик. Ето и няколко съвета, които да са ви от помощ за :\nПресметнете доходите и разходите си. Започнете с реална сума, която да е посилна за вас и вашата „спестовна касичка“.\nНаправете автоматича месечна вноска от заплатата ви в посочена от вас „спестовна сметка“. Знаейки, че разполагате с малко по-малка сума на месец, ще планирате разходите си по-прецизно.\nМетодът „ изпразни си портфейла от монети“, е един доста верен вариант на изразът „ капка по капка – вир става“. Често не приемаме монетите с реалната им стойност. Това осъзнах, след като 4 месеца изпразвах портмонето си от монети. Любимата детска касичка преля, а сумата в нeя беше на стойност от цели 457лв.\nНаправете ограничения. Ограниченията, разбира се не трябва да афектират начинът по който се чувствате, лишавайки се от нещо. Тук говорим, по-скоро за дребните глезотийки, които всички си позволяваме. Често нямате нужда от този пуловер или от още един чифт обувки, или точно това парфюмче, което въщност дори не ви допада толкова. Ограничете разхищението на пари за ненужни глезотии.\nЗапочнете от днес, за да се отблагодарите на себе си утре.\nPreviousPrevious post:Работилница за звуциNextNext post:Индиго ли е детето ми? Няколко помощни съвета!


Ботев с победи над Левски в контроли при децата 2007 и 2009\nFeb 4, 2022, 11:06 PM\nЕдин от най-проспериращите отбори от школата на Ботев, този на децата, набор 2009, воден от Борислав Караматев, победи Левски с 2:0 в контролна среща. Двубоят се игра в петък на базата в квартал "Коматево". Петър Байраков се разписа, а другото попадение бе автогол.\nВ друга контрола, но при децата от набор 2007 Ботев победи същия съперник отново с 2:0. Контролата за възпитаниците на Милен Кунчев и Наско Любенов се игра също днес. Головете отбелязаха Николай Стрехин и Александър Александров.


Дни на България в Италия - Експо Милано 2015\n"България има уникални продукти и услуги, които могат да са конкуренти на перспективни трети пазари, ако в производството ни бъдат вложени италианските традиции." Това заяви вчера заместник-министърът на икономиката Любен Петров на среща с вицепрезидента на Регион Ломбардия Марио Мантовани в рамките на световното изложение ЕКСПО Милано 2015. Зам.-министър Петров посети изложението начело на бизнес делегация от 24 български компании, които търсят възможности за сътрудничество с фирми от "индустриалното сърце" на Италия Регион Ломбардия, страната и други държави, които участват на изложението. Събитието е една от най-значимите платформи за установяване на бизнес контакти и промотиране на продукти от цял свят, като от началото тазгодишното издание са проведени срещи между над 6000 компании от цял свят.\n"България е сред страните в ЕС, които демонстрират най-сериозен икономически ръст. Това е изключително добра индикация за Ломбардия, която е един от най-големите инвеститори в България", посочи вицепрезидента Мантовани. По негови данни у нас има над 1000 предприятия от региона. Той изрази надежда, че с присъствието си в България регионът ще продължи да допринася за този ръст.\nЗам.-министър Петров подчерта, че българската икономика все повече се интегрира с европейската и световната и че тясното сътрудничество, включително с италианския бизнес може да позиционира много по-добре компании от двете страни на трети пазари.\n"Засилен интерес към България има от страна на редица китайски и индийски инвеститори и ако работим заедно, съм сигурен, че можем да бъдем конкурентни на техните пазари", допълни зам.-министър Петров. По негови думи подобно коопериране може да е и двигател за ускорен ръст на икономиката ни.\nНай-перспективни за сътрудничество са хранително-вкусовата промишленост, която е и фокусът на ЕКСПО Милано 2015, текстилната индустрия и машиностроенето - сфери, в които Италия има сериозни традиции.\n"Желанието на българското правителство е икономиката ни да заработи на едни различни обороти и за да постигнем това сме се ангажирали с редица сериозни реформи", заяви още зам.-министър Петров.\nВ рамките на посещението си на ЕКСПО Милано 2015 зам.-министър Петров се срещна още със заместник-комисаря на ЕС за изложението Джанкарло Карати Ландзако. На срещата бяха обсъдени плановете на ЕС да предложи механизъм за по-близко сътрудничество между страните-членки, който да направи подобни изложения по-достъпни за отделните държави. Това може да бъде постигнато чрез изграждането на споделени павилиони, както и въвличането на доброволци за обезпечаване на различни дейности, които страните реализират на изложението. На ЕКСПО Милано 2015 участват 19 от 28-те членки на Съюза.\nВъв вторник на 8 септември над 90 компании участваха на представяне на България на форум в Милано.\nНад 90 компании от България и Италия търсят възможности за сътрудничествo, търговия и осъществяване на инвестиции у нас. Те участваха в национално представяне на страната ни днес в рамките на изложението ЕКСПО Милано 2015. Секторите, в които страната ни има най-голям потенциал са машиностроенето, производството на автомобилни компоненти, електрониката и електротехниката, IT, хранително-вкусовата и фармацевтичната промишленост, посочи заместник-министърът на икономиката Любен Петров при откриването на форума. Събитието се организира от Търговската камара в Милано, Aгенцията за насърчаване интернационализацията на италианските предприятия PROMOS Milano и Италианската търговска камара в България.\n"Сътрудничеството и установяването на бизнес контакти между отделните региони в двете страни e сериозна предпоставка за реализиране на огромния потенциал както на български, така и на италиански предприятия", заяви зам.-министър Петров. Той подчерта, че организирането на подобна инициатива именно в Милано, административният център на Регион Ломбардия е важна стъпка в този процес предвид сериозната концентрация на едни от най-важните индустриални предприятия и бизнес дейности от цяла Италия в Ломбардия и съседния регион Венето. Двата региона обединяват около 70% от всички италиански малки и средни предприятия и са на първо място по генериран БВП в страната. Те са и един от четирите основни двигателя на икономически растеж в ЕС.\nЗам.-министър Петров подчерта, че българското правителство полага сериозни усилия, за да позиционира България като предпочитана дестинация за правене на бизнес. Страната ни е сред членките на ЕС, които успяват да запазят положителни темпове на развитие и това е видимо от постигнатия за първото тримесечие на 2015 г. ръст от 2% в БВП, а тенденциите за второто тримесечие са ръстът да достигне 2,2%.\n"Полагаме целенасочени усилия за повишаване конкурентоспособността на българските предприятия и тяхната интернационализация, както и за привличането на нови инвестиции чрез предоставянето на специфични инвестиционни стимули", допълни той. За последните 10 години чрез предоставяне на такива мерки по Закона за насърчаване на инвестициите в страната ни са реализирани 7 проекта с италианско участие на стойност 1,3 млрд. лв., в резултат от което са разкрити близо 700 работни места. Дружествата, регистрирани на българска територия с италиански капитали от своя страна надвишават 1000 с общо 25 000 работни места. "Това показва какъв стратегически партньор имаме в лицето на Италия", коментира зам.-министър Петров.\n"България е смятана за едно от най-обещаващите места за правене на бизнес", заяви на форума посланикът на Италия в България Н. Пр. Марко Контичели. Той допълни, че през идните години в България ще бъдат инвестирани милиарди от европейските фондове, което създава сериозни бизнес перспективи. Посланик Контичели подчерта, че в дългосрочен план от изключително значение за привличане на свежи инвестиции в България е осъществяването на ключови реформи - в съдебната система, в енергетиката, в справянето с корупцията. "Българското правителство е ангажирано на този фронт и това е видимо за международните партньори", каза той. Посланик Контичели коментира още, че България остава слабо позната за италианския бизнес. Според него е необходим активен маркетинг на страната ни като инвестиционна дестинация.\nKонкретни възможности за сътрудничество с италианския бизнес представиха директорът на Изпълнителната агенция за насърчаване на малките и средни предприятия Мариета Захариева, зам.-изпълнителният директор на Българска агенция за инвестиции Маджиде Ахмедова, изпълнителният директор на "София Тех Парк" Елица Панайотова и директорът на "Национална компания индустриални зони" Атанас Ненов.\nПо материали на Министерство на икономиката на Република България


✸ Три Креатин Малат на прах / Tri Creatine Malate Powder Ostrovit - 300/500 грама ✸ | MagHerbs.com\nТри Креатин Малат на прах / Tri Creatine Malate Powder Ostrovit - 300/500 грама\nТри Креатин Малат на марката Островит представлява хранителна добавка във вид на прах от 300/500 грама. Добавката Tri Creatine Malate Powder има синергично действие на креатин и ябълчна киселина, което гарантира увеличаване на силата на мускулната маса.\n3+ 19.76 лв. -10%\nКод на продукта: 31786\nОпаковка --- Моля изберете --- 500 (+6.00 лв.) 300\nДози в опаковка 120-200\nЕдна доза 2.5g\nКреатин малат 74.1g\nТри Креатин Малат на марката Островит представлява хранителна добавка във вид на прах.\nПредимства на Три Креатин Малат на прах\nКреатин малат, обогатен с витамини В;\nУвеличава мускулната сила и издръжливост;\nСинергично действие на съставките;\nЗасилва производството на ATP.\nТри-креатин малат на прах представлява креатин малат, обогатен с витамини B6, B12, и ниацин. Добавката насърчава развитието на силата и мускулната маса, забавя усещането за умора по време на тренировка, и подобрява процесите на производство на енергия в тялото.\nКакво представлява Креатин малат?\nКреатин малат е втората най-популярна форма на креатина до монохидрат. Комбинацията от креатин с три молекули на ябълчена киселина, която участва в цикъла на Кребс, ефективно увеличава енергийните нива. Креатинът, след преобразуване в фосфокреатин, дава възможност за възстановяване на ATP /аденозин три фосфат/, който е един от основните носители на енергия в скелетните мускули.\nКакъв е процесът на повишаване на енергията в тялото?\nЕфективно възстановяване на ATP резерви в мускулите позволява ефективно повишаване на нивото на сила и издръжливост, и удължаване на продължителността на упражняване до изчерпване. Ябълчната киселина, от своя страна, в допълнение към участието в производството на енергия, увеличава антиоксидантния потенциал чрез стимулиране на синтеза на супероксид дисмутаза. Синергичната действие на креатин и ябълчена киселина причинява, че допълнението с креатин малат гарантира увеличаване на силата и мускулната маса.\nКак действат витамините В6, В12 и В3 върху организма?\nВитамин В6 – той участва в метаболизма на протеини, мазнини, и въглехидрати, т.е. енергийни компоненти, използвани по време на тренировка. Той участва в производството на хормони и невротрансмитери, позволяващи поддържане на правилното ниво на мотивация и концентрация по време на тренировка.\nВитамин В12 – той участва в метаболизма на желязото в тялото. Участва в производството на еритроцити – червени кръвни клетки, отговорни за транспортирането на кислород в организма.\nНиацин (витамин В3) – необходимо е за синтеза на хормони и правилното функциониране на нервната система. Ниацин увеличава концентрацията на NAD, която играе важна роля в процеса на клетъчното дишане, електрон транспорт верига, и ATP производство.\nTri-креатин малат прах на марката Островит е креатин малат, обогатен с Витамини В, участващ в производството на енергия. Продуктът Три креатин малат ефективно увеличава нивото на сила и мускулна издръжливост.\nЕдна доза веднага след тренировка\nТри креатин малат / Tri-Creatine Malate BIOTECH USA - 300 g


Начало Екскурзии Екскурзии в страната Тетевен-Рибарица-Съева дупка\nМаршрут: Варна-Тетевен-Рибарица-Съева дупка -Варна\nЩе отидем и до Гложенския манастир.Кацнал на върха на скалата, манастира на Григорий Глож е горд и непристъпен. Опитай се да го превземеш! Пътеката е много стръмна.Изкачването не е за всеки. Който може – качва се Който не може – и отдалеч манастира е внушителен кацнал на възвишението.Може би по близо до Бога Местните хора услужливо предлагат изкачването да стане с микробус / срещу допълнително заплащане/– опитайте!.\nВход за пещера Съева дупка - 10лв , за ученици и пенсионери 5 лв\nТранспорт с микробуси до Гложенския манастир - 10лв


Какво да правите ако Ви заболят мускулите след тренировка? – Bojestveni.COM\nКакво да правите ако Ви заболят мускулите след тренировка?\nКакво да правите ако Ви заболят мускулите след тренировка? Този въпрос тревожи повечето от посетителите на спортните зали, които са любители, а не професионални спортисти. Такива хора обикновено спортуват в името на доброто здраве и привлекателния външен вид. На тях не са им нужни рекорди, но е важно тези занимания да са комфортни и да носят удоволствие и морално разтоварване.\nКое тук обаче е удоволствието, когато след интензивна тренировка, не можете да разгънете нито ръцете, нито краката си. Някои хора вярват, че ако Ви болят мускулите след тренировка – това е добре. Казват също така, че основната причина за болката – това е натрупалата се млечна киселина в мускулите. Нека да видим, какво всъщност се случва с нашето тяло след интензивна тренировка и това ли е причината за толкова досадните болезнени усещания.\nБолките в мускулите по своята същност не са показател за ефективността на тренировката. Причините за възникване на болки в мускулите след тренировка могат да бъдат различни. Нека ги разгледаме последователно.\nБолки в мускулите по време на тренировка и веднага след нейното завършване\nПо време на интензивна силова тренировка, периодично изпитвате силно парене в натоварваните мускули. Обикновено това се случва към края на упражнението, когато сте на предела, опитвайки се да довършите последните си няколко повторения. Причината за появата на тази болка – това е точно млечната киселина в мускулите, която вече беше спомената по-горе.\nФакт е, че по време на интензивна силова тренировка, мускулите се нуждаят от голямо количество енергия за извършване на упражненията. Тази енергия се образува чрез разделянето на глюкозата, която се намира в мускулите под формата на молекул гликоген.\nРазграждането на глюкозата може да се случи по аеробен начин (в присъствието на кислород) или без него (по анаеробен път). По време на силова тренировка, мускулите работят толкова интензивно, че кръвта не успява да доставя до тях достатъчно количество кислород. За това, се извършва анаеробен процес за разделяне на глюкозата. При тази химическа реакция се освобождава необходимата на мускулите енергия. Продуктът за разпадане на глюкозата е именно самата млечна киселина.\nМлечната киселина в мускулите се натрупва по време на тренировка, не успява да се размие с кръвния поток и започва да дразни нервните окончания. Вие чувствате неприятно парене и болка. Обикновено тази болка продължава още няколко часа след тренировка. След това, кръвта премахва млечната киселина от мускулите и болката отминава.\nКак да облекчим болката в мускулите след тренировка? Тук всичко е повече или по-малко просто. Трябва по някакъв начин да засилите притока на кръв в мускулите. А за това, на първо място трябва да се отпуснете. За да се отпуснете след тренировка е добре да правите разтягания, вземете топъл душ или си направете лек масаж. Също може да изпиете и няколко чаши вода, за по-бързото извеждане на млечната киселина от организма.\nБолки в мускулите ден след тренировка\nАко усещате парене в мускулите по време тренировка, вече всичко е ясно, но има много хора, за които остава загадка – защо мускулите ги болят ден след тренировка. Отложената или както я наричат – забавена болка се проявява ден след приключване на тренировката. На втория ден, тя обикновено още се засилва, а след това постепенно отминава.\nТази болка е много по-неприятна и болезнена, отколкото тази след тренировка. Тя Ви пречи да се движите и елиминира всякакво желание отново да отидете на тренировка.\nПричината за възникване на тази болка вече не е млечната киселина в мускулите, а микротравми в мускулните влакна, които се образуват при изпълнение на упражнения с високо натоварване. Мускулните влакна се съкращават под натоварване, образувайки се малки микро-разриви. Те не ни причиняват дискомфорт веднага след тренировка, но ден по-късно започват да се възпаляват и тогава се появява болката.\nЗа тези възпаления не бива да се страхувате, тъй като те са асептични (без микроби) и се дължат на реакцията на мускулната тъкан върху пренапрежението. След още няколко дни, възпалението изчезва и повредената тъкан се успокоява. Мускулът съответно увеличава обема си.\nЗа да се намали болковият симптом в случай на забавяне на болката, може да се прилагат и противовъзпалителни мехлеми – те се продават във всяка аптека. Също така от полза ще бъдат и малките масажи – внимателно да се огъват мускулите, но без силно въздействие.\nЗа ускоряване зарастването на мускулите ще Ви помогне, колкото и странно да звучи, физическото натоварване. Физическите упражнения подобряват притока на кръв и ускоряват обмяната на веществата и съответно мускулите се възстановяват по-бързо. Въпреки това, си струва да поясним, че натоварването не трябва да бъде до краен предел и не е на следващия ден. Дайте си малко време за да влезете във форма. И на въпроса, какво да направя, ако след тренировка мускулите ме болят много, най-добрият отговор е – дайте на тялото си малко почивка. В противен случай рискувате да получите претовареност.\nАко получите травма, най-вероятно веднага ще го разберете. При нараняване на мускулите или сухожилията, болката е остра и силна и тя няма да Ви позволи да продължите тренировката си със същата интензивност.\nАко изведнъж разберете, че сте се травмирали или дори имате само съмнения, че сте получили травма, веднага спрете с тренировката. В никакъв случай не продължавайте да тренирате с болката. По-добре е да не разчитате на късмета, а незабавно да се обърнете към лекар.\n← Захарозаместители: ползи и вреди\nМлечната киселина в организма на човека — как да се отървем от болката? →


Първи СНИМКИ от полицейската акция в София | Вестник СТРУМА\nДата: 20.06.2018 / 12:04\nТрима души са задържани от полицията в София след опит да оберат банкомат на бул. „Евлоги и Христо Георгиеви“. Както писахме, акция на МВР се провежда в центъра на София. Патрулка с полицаи се намира пред банков клон на централния бул. „Евлоги и Христо Георгиеви”.\nРаботи се и по версията дали става въпрос за организирана престъпна група или за единичен случай и опит за обир на банкомат, съобщава БНР.\nПредишна : REFAN на втори кръг в четири категории на класацията “Любима марка”!\nСледваща : Tруп изплува от река Малък Искър


Протестиращите в Украйна: "Порошенко разпъва чадър над корупцията" - Национално Движение Русофили\n02.11.2015 at 15:10\nПротестиращите в Украйна: “Порошенко разпъва чадър над корупцията”\nАвтор: Олександър Савошенко, за агенция “Франс прес”\nАвтомобилна колона обгради луксозната, строго охранявана официална резиденция – така украинци обвиниха в събота президента Петър Порошенко, че не спазва обещанието си да води борба с корупцията.\nТази демонстрация “е позор за президента, избран под лозунги в защита на правосъдието и антикорупционната борба”, заяви за АФП Егор Соболев – един от участниците и депутат от партията “Самопомощ”, която впрочем е част от управляващата коалиция.\nАкцията, състояла се край президентската резиденция в Козин недалеч от Киев, е първият подобен протест срещу сегашния държавен глава. В него с десетки коли участваха стотина депутати, ветерани от въоръжения конфликт в Източна Украйна и видни активисти на гражданското общество.\n“Порошенко разпъва чадър над корупцията”, “Импийчмънтът е лесна работа”, твърдяха лозунгите им.\nснимки / prokurorska-pravda.today\nБлизо до резиденцията автобус с екипи на специалните сили препречи пътя на автомобилната колона; след бурни депутатски протести обаче колите успяха да продължат.\nМножество полицаи и агенти от охранителните служби с радиопредаватели бяха създали периметър за сигурност около сградата.\nснимки / investigator.org.ua\nКатерина Бутко, 27-годишна активистка, участвала в движението Майдан, споделя разочарованието си от дейността на президента Порошенко, милиардер и някогашен бизнесмен – по-специално що се отнася до борбата с корупцията.\n“Спомням си, че Порошенко обеща на Майдана да продаде предприятията си и да се посвети на държавните дела. Действията му сочат обратното”, казва тя.\nИзострена от войната, икономическата криза удря безпощадно украинците и основните олигарси в страната, но президентът Порошенко е сред малцината преуспяващи, показват данни от проучване, поместени в сп. “Новое время” от петък.\nОт всичките десет най-богати украинци единствено държавният лидер е успял да умножи капиталите си с 20 процента – на 979 милиона долара, независимо че обеща да продаде предприятията си, ако бъде избран на поста през май 2014 г.\n“Интересна работа”, подхвърля 26-годишният Виталий Селик, на чийто плакат се чете “Нов президент, същите продажни чиновници”.\n“Яд ме е, че нищо не е направено срещу корупцията. Мои приятели бизнесмени казват, че при новия режим корупцията е по-голяма – добавя той. – Имам странното усещане, че се повтарят историите отпреди две години, някакво дежа вю.”\nПомолен от АФП за коментар, политологът Вадим Карасьов предлага да погледнем по-широко на нещата: “Всички знаят, че украинският президент е едър бизнесмен и олигарх”. Все пак, признава той, “подобни данни няма да го направят по-популярен, нито да подобрят имиджа на Украйна, известна като страна, управлявана от олигарси: бедна страна със свръхбогато малцинство”.\n#конфликтът в Украйна #протестират\nСитуацията в Донбас започва да излиза извън контрол


TIBURON-TIBURONA: Оптимистичен тест за песимисти\nОптимистичен тест за песимисти\n1. Мечтаеш :\nа) за тихо пристанище ( доволен от богатия улов)\nб) да се отдалечиш от брега (неспокойно взирайки се в хоризонта)\nа) да си обичан (като къдрав пудел с цветно шалче и каишка на врата)\nб) да си свободен (като улично куче)\n3. Чувстваш се:\nа) ослепителен ( като слънчев лъч, отразен във ветропоказател при безветрие )\nб) не на място (като глухарче върху скала на брега на морето)\nа) светлина в края на тунела\nб) насрещно движещ се влак\n4.Точно в този момент се питаш какво ли е искал да каже авторът:\nа) Не искам да виждам света\nб) не искам светът да ме вижда\nРезултат: Не брой отговорите си а) и б), защото само след час, след ден или седмица резултатът ще е различен. Ако не ти харесват отговорите а) и б), създай си твои - в), г), д) и ... така нататък, до края на азбуката.\nИзвод: Животът ни тества всеки ден. Въпросите са много, отговорите – още повече, а резултатите доста често са ... стряскащи. Но ако никога не си отплавал, никога няма да акустираш. Обичта може би те води на каишка, но свободата понякога те прави самотен. Прекаленият блясък води до ослепяване, а цвете на неподходящо място определно впечатлява. Ако си в тунел, скоро ще разбереш какво има в далечината, но за всеки случай потърси аварийната ниша или изход. Не ти е нужен прозорец, за да се убедиш, че светът е прекрасен. А пък и на света не му е нужен прозорец, за да надникне вътре в теб. Затова мечтай, чувствай, искай, задавай си въпроси! И не търси винаги логичните отговори!\nПубликувано от tiburon (Albena) в 0:55\nЕтикети: настроение, снимки\nPetya 07 юни, 2011 23:56\nхареса ми, много ми хареса даже... това и правя: мечтая, искам, но не очаквам, живея за мига и за последствията след него.\nwho I used to be 28 юни, 2011 15:02\nМного добре казано и показано. :) Понякога нещата далеч не са такива, каквито изглеждат...\nБиблиотеката на забравените спомени\n"... рокерите, тръгнали нанякъде...."


Първо снимам, после - яжте - Bacchus.bg\n20 Януари 2021, 21:26\n"Първо снимам, после ям" е популярна шега на маса, когато поне един или няколко души вадят телефоните си при пристигането на чиниите и преди да опитат, правят кадри - най-често за Инстаграм. Ако на масата са фууд блогъри или инфлуенсъри, опитването на храната може да се отложи доста, защото те вадят специално портативно осветление, приглушават светлината от фенерчето на телефона със салфетки, разместват цялата маса и т.н. Но освен за почитателите на добрата храна Инстаграм вече е неизбежен и за представянето на готвачи и ресторанти, които популяризират работата си и достигат до много повече хора, отколкото някога биха могли да опитат храната им.\nМногократно спечелилият титлата "най-добър ресторант на света" "Нома" в Копенхаген например има над 777 000 последователи. Победителят за 2019 г. - "Миразюр", вече има над 220 хиляди. Освен снимки на красива, добре подредена храна, на екзотични продукти, понякога на рецепти профилите помагат и за популяризиране на услугите в трудната година на корона кризата, когато на всички се наложи да бъдат по-креативни и да заздравят връзката с гостите си. Или с почитателите си - без да е пресилено в този случай.\nКраси Генова направи селекция без претенция за изчерпателност на някой от известните и интересни профили на готвачи от цял свят в Инстаграм.\nснимка: www.instagram.com/maurocolagreco - личен профил www.instagram.com/restaurantmirazur/\nЕдин италиано-аржентинец във Франция и три звезди"Мишлен", разбира се\nМауро Колагреко (44-годишен) е роден в Аржентина страстен италианец с особено отношение към добрата храна, добрите пътешествия и добрите учители. Таланта си в от котюра на кулинарията надгражда благодарение на няколкото големи школи по пътя - първата голяма е срещата с великана в бранша Бернар Лоазо, който се самоубива, за да избегне ужаса да преживее отнемането на една от звездите "Мишлен". Следват стажове и работа с Ален Дюкас и Ален Пасар, както и упорита работа в някои от най-добрите ресторанти в Пекин, Париж, Макао, Хонконг, докато преди повече от 14 години не отваря вратите на собствения си ресторант Mirazur във френската провинция. Именно той му донася голямата слава и третата звезда "Мишлен" през 2019 г. Противно на очакванията, шеф Мауро не допуска френско и италианско влияние в кухнята си, а се доверява само и единствено на своя инстинкт да запази стила си неангажиран от традиционни кулинарни влияния. Най-верният му съветник е съпругата му Джулия.\nПоследователите му в Инстаграм са над 219 000 (в личния му профил, над 227 хил. - на ресторанта) и определят стила му като "креативен, необикновено и много цветен".\nhttps://www.instagram.com/maurocolagreco - личен профил\nСъблазняващият със сладкиши\n45-годишният американец от пуерторикански произход може да съблазни всяко небце с майсторските си сладкиши. При това го прави, разчитайки единствено и само на простите вкусове - кисело мляко, бадемова торта или шоколадов трюфел. Майстор-сладкар със завидна практика и способности да предизвиква останалите, но най-напред като всеки уважаващ себе си професионалист собствената си еволюция, Антонио Бачур е завършил прочутото френско сладкарско училище Valrhona с традиции от десетилетия в сладкарската професия. Единственото, което е особено опасно в Инстаграм профила на Бачур, е, че води до пристрастяване. Последователите му са над 1 млн.\nНай-вкусният сладолед в света... и на снимка\nРоденият в Сенегал френски майстор на сладкарски изделия и сладолед Карим Бурги е основният виновник ресторантите в Бейрут, Дубай и Париж да предлагат и да сервират най-вкусния сладолед в света. Започва кариерата си в прочутия La Cigale в Бейрут, а в настоящия момент определя менюто, вкусовете и висшия кулинарен пилотаж в ресторантите от веригата Al Mana в Дубай. С изящно чувство за хумор в публикациите си в Инстаграм Карим Бурги балансира между премереното споделяне на сладкарски тайни и вкусни истории. Над 500 000 почитатели очакват ежедневната си доза с нетърпение всеки ден и въпреки многобройните си ангажименти топ сладкарят не пропуска виртуалните си срещи с почитателите си.\nНай-известното поръсване със сол в света\nРекордьорът сред готвачите в Инстаграм с над 30 милиона последователи e любимецът на Леонардо ди Каприо, Риана и Наоми Кембъл. С физика на фламенко танцьор, Нюсрет се прочу с вкусните си стекове, които осолява по особено атрактивен начин пред клиентите си във веригата ресторанти, които носят неговото име. Жестът му с поръсването на сол се превърна в мемета и стикери в социалните мрежи. Напуска училище, за да започне работа при топ месар в покрайнините на Истанбул, за да сбъдне мечтата си - да бъде готвач. Успява и днес вече е истинска звезда. Милионите му последователи са готови на всичко, за да надникнат не само в кухнята, но и отвъд завесата на личния му живот. Скандален, провокативен и необикновен, 37-годишният властелин на месото се забавлява с отношението си към кулинарните критици, с отрицателните коментари, свързани най-вече с хигиената на работното му място, и с броя на звездните си клиенти. На нито едно от споменатите три не обръща сериозно внимание, защото най-важната връзка в живота му е тази с месото.\nснимка: https://www.instagram.com/diningwithflynn https://www.instagram.com/gem.nyc/\nБижу от един калифорниец в Ню Йорк\nКазват, че калифорниецът Флин Макгари готви от 10-годишен, при това го прави с голям успех още оттогава. Последователите му, които го наричат "Джъстин Бийбър в кухнята" (а той представя себе си като "бивш тийн готвач"), са категорични, че това е самата истина, помнят как едва 12-годишен отваря вратите на първия си поп ъп ресторант "Еурека", който се превръща в истинска сензация от първия си работен ден. На 16 години сменя посоката и кухнята и от Западното крайбрежие се настанява удобно на Източното. Няколко месеца преди да се сдобие с шофьорска книжка, Флин е вече горд собственик на ресторант и в работния му план стои публикуване на автобиография. Тя също става факт през 2014 г., когато почитателите му разбират, че кулинарните му влияния са Даниел Хъм, Рене Реджепи и Томас Келър. Заради пандемията през 2020 нюйоркското му "БИЖУ" (Gem) беше затворено за известно време, но преди това резервациите се правеха с няколко месеца напред. Обстановката е обикновена, а вкусът - необикновен. Като самият Фин. В Инстаграм го следват над 180 000.\n"Симфониите са моите кулинарни изкушения"\nПубликациите му в Инстаграм може да определите като абстрактни картини. Венецуелският готвач, който в живота си преди кулинарията искал да стане доктор, за да зарадва баща си, днес е едно от най-обсъжданите имена в бранша. 32-годишният майстор, който владее вкусовете в централната част на Хонконг благодарение на прочутия си ресторант "Моно" е наследил таланта на дядо си, емигрант от Колумбия. За да промени курса на съдбата му и да изкорени у него желанието да стане готвач, баща му настоятелно моли свой приятел да го вземе на работа през лятото в своята пицария, за да види, че с готвене няма да може да живее. Дефектът става ефект обаче, защото за краткия летен стаж, по време на който експериментира с вкусове и традиции по отношение на пиците, Роберто разбира, че детските му спомени оживяват в рецепти. И това прави хората да бъдат щастливи с творенията му. Определя работата си така: "Аз съм шефът на оркестъра, а симфониите са моите кулинарни изкушения!" Последователите му са над 10 000.\nДа, братът на Илън модернизира вкусове\n"Каубоят в кулинарията" е интересно противоречие между минало и бъдеще. Има защо - фамилното му име показва роднинската му връзка с визионера Илън Мъск. По-малкият му брат е заразен със същия авантюристичен дух, но го прилага само в кухнята на своите ресторанти - собственик е на верига такива, обединени под шапката Kitchen Restaurant Group. Подхожда смело и без комплекси с модернизирането на вкусовете - като например този с карамелизиран карфиол. Гордее се, че е собственик на най-добре обзаведената кухня с всички възможни технически постижения, защото вярва, че това е бъдещето. Подобно на големия си брат работи с размах и без да пести пари. Представя се като предприемач в сферата на храната. Последователите му са над 100 000.\nМоран Табиб - Зада\nОще един сладкар. Зада определено притежава дарбата да управлява небцето ви с такава лекота, че съвсем неблагородно ѝ завиждат по-голяма част от мъжете във висшия пилотаж на сладкарството. Родената в Израел Моран притежава дарбата да превръща в шоколад всичко, до което се докосне, затова я определят като "шоколадов артист". Профилът ѝ в Инстаграм е изкушение, което тя обновява редовно нови и нови постижения в кухнята. Определено поет в престилка, защото нито едно от нейните творения не носи обикновено име. И как би могло - всички до едно приличат на приказни герои, каквато е и самата Моран. Последователите ѝ са над 12 хиляди, а шоколадова торта може да бъде представена с цитат от майка Тереза.\nГид в тайните на ферментацията\nАко кухнята може да изглежда като лаборатория, то значи това работно място принадлежи на Дейвид Зилбър. Екзотичен, ексцентричен, емоционален - трите състояния, които определят най-точно "химика" в кухнята. Той работеше в един от най-прочутите ресторанти в света - "НОМА" с две звезди "Мишлен" в сърцето на Копенхаген. Там отговаряше официално за ферментацията в кухнята и издаде и книга, свързана с нея. В Инстаграм (почти 100 хиляди последователи) използва профила си, за да споделя всякакви истории - кулинарни постижения, научни теми, модни предпочитания.\nШефка в кухнята\nСеверна кухня с две звезди "Мишлен" - това не се е случвало, преди да се появи шведката Ема Бенгстон, която превърна своя нюйоркски ресторант Aquavit в оазис на доброто поведение, вкус и незабравима храна. Във всичките си интервюта блондинката признава, че не понася мачизма в кухнята, крясъците и нецензурните думи. "Много по-лесно се работи с жени, те нямат нужда да показват или доказват мускулите си и обикновено в кухнята търсят разнообразие, забавление и добри резултати!" Над 17 хиляди последователи - използва профила си, за да представя работата си.\nснимка: www.instagram.com/futurecuisine_ bylaurenwildbolz/\nБивш модел, с обещаваща преди години кариера на модния подиум, родената в Цюрих, в семейството на прочут фотограф Лорън Вилдболц, пробива в кулинарната индустрия уж на шега. Първо, като публикува любимите си веган рецепти, а после, когато и двете ѝ книги със споделени вкусотии - "Веган" и "Приятели", стават тотален хит, отваря врати на непретенциозен ресторант. Бизнесът не ѝ потръгва така добре, продава ресторанта на голяма търговска верига и инвестира спечеленото в компания за веган кетъринг. Вярва, че всеки има право на избор по отношение на храненето си и само истински осъзнатият човек не причинява болка, за да си напълни корема. Днес компанията ѝ за кетъринг Maison - Raison е рай за почитателите на веган изкушенията. Над 19 000 последователи.\nВетеран в кухнята\nНа 55 години, американката Таня Холанд е истински ветеран в кухнята. Израснала в семейство със силно изразени кулинарни традиции, Таня заминава за Франция в средата на своите 20 години, за да учи занаят, краде тайни и овладява до съвършенство най-добрите рецепти на майсторите. Повече от ясно е, че успява, защото и до днес отворилият врати през 2008 ресторант Brown Sugar Kitchen действа като магнит на всички почитатели на вкусната храна. Високо качество и привлекателно послание - това са кодовите думи и за профила ѝ в Инстаграм (над 38 000 последователи), където Таня често публикува и кадри от личния си живот.\nКлючови думи: Бакхус, готвач, изкуство, ресторант, Ресторант на годината, храна


6 храни, които убиват апетита и са най-добрият помощник на диетата - бързо, лесно и трайно отслабване: - За Жената\n6 храни, които убиват апетита и са най-добрият помощник на диетата - бързо, лесно и трайно отслабване:\n15 минути преди закуска 1 лъжица и отслабването ви...\nВсички, които са пазили диета, знаят, че най-трудният момент е да потиснеш апетита си, защото повечето хранителни режими включват рязко ограничаване на порциите. Вследствие се чувстваме хем постоянно гладни, хем не виждаме осезаеми резултати в огледалото. За щастие съществуват храни, които са способни да подпомогнат диетата - тяхната роля е да подтискат апетита , така че да не чувстваме глад постоянно.\nДнес ще ви представим 6-те храни, които убиват апетита и са най-добрият помощник на всяка диета .\nНо първо, за да разберем значението на тези храни, е важно да знаем каква е ролята на кръвната захар за апетита. Въглехидратите на някои храни, преди всичко на тези, които съдържат захар или бяло брашно, попадат бързо в кръвта. Те се разграждат за кратко време и повишават кръвната захар. Те носят енергия, но не доставят други хранителни вещества на организма. Глюкозата в кръвта се използва бързо, кръвната захар спада бързо и чувството за глад се завръща. Затова е важно да приемаме храни, които поддържат стойностите на кръвна захар постоянни.\nДа, не звучи секси, когато ви се яде от онзи нов шоколад с карамел, да ядете ябълка, но опитайте. Има много вкусни сортове и е почти сигурно, че ще намерите любимите си ябълки. Те съдържат пектин - баластно вещество, което влияе положително на кръвната захар и поддържа чувството за ситост.\nАко го обичате, вече сте с едни гърди напред. Джинджифилът има толкова интензивен вкус, че стимулира едновременно множество вкусови рецептори. Това понижава апетита. Подъвчете малко парченце джинджифил. За тези, на които им идва в повече, може да го заместят с чай от пресен джинджифил.\nБадемите са страхотни за целта. Високото им съдържание на протеини и баластни вещества засища задълго. Освен това са подходящи за похапване и повлияват положително кръвната захар. Важно е бадемите да не са осолени или подправени, тъй като в този случай ефектът им върху намаляването на апетита не е толкова силен.\nМожете да направите чудесни ястия от леща. Тя има много високо съдържание на протеини и баластни вещества и благодарение на това поддържа дълго усещането за ситост.\nЕдва ли сте предполагали, че доматите могат да убиват апетита. Високото им съдържание на хром стабилизира кръвната захар и помага да се чувстваме дълго заситени. И най-хубавото е, че могат да бъдат приготвени по много начини - сурови на салата, сушени, в сосове или в супи.\nМентата влияе на апетита и това е научно доказано. Свежият ментов вкус понижава желанието за сладко. За това влияе и етеричното масло, което същевременно е антибактериално и успокояващо. Преди да посегнете към сладкото, опитайте с чаша ментов чай. Но дори ментова дъвка или едно миене на зъбите с ментова паста може да убие апетита.\nПреди да прибегнете към фармацевтичните продукти, опитайте с храните, които понижават апетита - по-евтино е и по-здравословно.\nХрани понижаващи апетита


СПА хотел Персенк е финалист за Балканските Оскари 2021 -\nСПА хотел Персенк е финалист за Балканските Оскари 2021\nDartsNews\tPosted on 17.11.2021\nНосителят на престижни награди е изграден в района с най-гъст озонов слой в Европа\nРазположен в района с най – гъстия озонов слой в Европа – град Девин, 5-звездният СПА Хотел ПЕРСЕНК привлича целогодишно туристи в сърцето на Родопите и е сред финалистите за Балканските туристически Оскари 2021, съобщава ВИП Комюникейшън.\nСПА хотел Персенк е подходящ не само за почивка, а и за бизнес събития, целогодишно уютна атмосфера и стил, изключително спокойствие, комфорт с богата кухня с местни ястия и разнообразна колекция от ароматни вина.\nЗа първата година от откриването си Персенк спечели цели 5 авторитетни награди: “Сграда на годината 2009”, “Най-добър балнео хотел за 2009” – Българска Хотелиерска и Ресторантъорска Асоциация, “Най-добър 5 звезден хотел за 2009” – Списание „Туризъм и отдих”, “Хотел на елита 2010” – награда получена на Четвъртия Руски Бал и „СПА хотел 2009“ – годишни СПА номинации на Български Съюз по Балнеология и СПА Туризъм.\nSPA Хотелът предлага 66 двойни делукс стаи, 7 Двойни стандартни стаи, 1 фамилен, 3 стандартни и 3 VIP апартамента. Всички са с великолепна гледка към града, планинските склонове или градината на хотела. Стаите са елегантно обзаведени и предлагат уют, комфорт и простор. Оборудвани са с минибар, климатик, LCD телевизор, интернет връзка и телефон.\nРесторантите и баровете в комплекса създават приятелска атмосфера, професионално обслужване и уникален интериор с незабравими вкусове и истински кулинарни изкушения.\nРесторантите Da’Vinia и ENIGMA, съчетаващи изящество и стил, разполагат с богат асортимент от вина, а терасата открива неповторима гледка към града и величествената планина. Перфектно съчетание на лукс и качествено обслужване в една уютна атмосфера.\nЗа ценителите на виното енотека “МАЛКАТА ЗВЕЗДА” предлага уютна малка зала, в която гостите могат да дегустират редки енотечни вина край красивата орехова маса или пред запалената камина с пура в ръка.\nЗа чаша ароматно кафе, богат на витамини фреш или просто аперитив преди вечеря, с приятната и уютна обстановка посрещат гости Лоби барът и панорамната Кафе-сладкарница.\nЗа вечерните забавления отваря врати нощният бар DOWNTOWN на SPA Hotel PERSENK – с много светлини и модерен интериор, съчетани с хитова музика.\nВ SPA центъра на ПЕРСЕНК стресът и напрежението от ежедневието изчезват, тялото се възражда със сауна, солариум, турска баня, парна баня,фитнес, зона релакс, джакузи, плувен и детски басейн с минерална вода, както и терапевтичен басейн с Беденска минерална вода (38 ºС).\nНеповторими класически и антицелулитни масажи, масажи с мед, шоколад, бамбукови пръчки или вулканични камъни са само част от удоволствията в зоната за релакс. Ароматерапия, хидротерапия, винена терапия и др. са само част от приятните изживявания в SPA центъра, който предлага разнообразие от козметични процедури за лице и тяло с висококачествена френска козметика.\nВ приемния блок на хотела се намират фризьорски салон и магазин за спротни стоки и сувенирни подаръци, а за развлечение на най- малките гости на хотела има кът за забавления и игри, където малчуганите лудуват до насита.\nЗа любителите на боулинга SPA Хотел ПЕРСЕНК разполага с модерна боулинг зала с 4 писти, с всичко необходимо, както за любители, така и за професионалисти.\nВодата, която тече във водоснабдителната система на СПА Хотел ПЕРСЕНК, е изворна и е годна за консумация. Извор „Балдарана” се намира в Баташкия дял на Родопите, а водите му преминават 13 км., за да достигнат до Девин и до хотелските стаи. Изворът е построен и пуснат в действие през 1968 г. Дебитът е от 51 до 54 л./сек., а pH = 7, 55 (при норма 6, 5 – 9, 5). Няма остатъчна хлор и нитрити, а количествата нитрати и хлориди са много под минимално допустимите стойности. Микро-биологичните, физико-химичните и радиологичните свойства на изворната вода я правят подходяща за пиене в естествения й вид. По последно изследване на ХЕИ – Смолян от декември 2009 г. водата е напълно годна за употреба и спомага за подмладяването и поддържането на организма в отлично здраве.\nPrevious PostМинистерски съвет отпуска до 30 милиона лева за сектор туризъм\nNext PostСтойка Кръстева е фаворит за Спортист на годината


Вятърничавостта на промените - ЛЮБЕН ДИЛОВ СИН\nписател, сценарист, продуцент, журналист, тв водещ, политик\nДек. 28, 2017 by Любен Дилов син\tin ДИЛОВ БАЩА\nБаща ми не споделяше хлапашкият ми възторг от парчето „Вятърът на промените”. Първо беше видял много промени, и второ – не очакваше точно от „Горки парк” да дойде някакъв особено освежителен вятър, както се твърди в песента…\nПреживял бомбардировките от 1944/45 в Берлин, след това – по пътя за дома, оставен в унгарския манастир „Годениците на Христа“ да се излекува от тиф, или просто да не се излекува, понесъл разхождането на дядо ми през почти всички, не точно пионерски, лагери на България … изобщо, минал през какво ли не, за промените избираше най-кратката сентенция: „…и после станало още по-лошо“.\nВ същото време беше безкраен оптимист, избрал да живее далеч напред в бъдещето – „каквато и глупост да кажеш за космоса, може да се окаже вярна“.\nНямаше сложен проблем, който да не обясни просто, споделяйки възгледа, че всяка идея неспособна да бъде разбрана от осмокласник, най-вероятно е шарлатания. Дори квантовата зависимост, обясняваше посредством чорапите си : ако си обуеш десния чорап на левия крак, то той тутакси става десен, независимо от разстоянието между краката. А котката на Шрьодингер заменяше директно с чорапа на Дилов – хем е в пералнята, хем е изчезнал. И към сложната днес тема за патриотизма подхождаше със стоически прагматизъм и знаменитото: „Гордей си, че си българин. И да се гордееш, и да не се гордееш, все си българин, така че – по-добре да се гордееш”\nОтносно промените нищо не беше сигурно, освен, че …ще е смешно. Дори днес, в Уикипедия, съществуват две дати на раждането му – 22 декември и 25, при това в една и съща статия. В кръщелното му свидетелство датата е преправяна от самия дядо поп два-три пъти до степен на неразбираемост… Така че, документно, не беше съвсем сигурен кога е бил роден. Но беше роден, живя фантастично, носен от вятъра на собственото си въображение, добро настроение и светъл стоицизъм. Ето и откъс от вятърничавата му биография, писана преди 10 години:\n“…Повечето свои книги написах в една вила в Хисаря. Тази къща беше подарък на съюза на писателите от една, влюбена в Йордан Йовков учителка. В Хисаря, в къщата, където смъртоносно се разболява Йордан Йовков се роди и “Пътят на Икар”. Тази написах без да изпуша една цигара, а през по-голямата част от живота си бях страстен пушач. През 1979 година тя раздели първо място на наградите “Еурокон” със Станислав Лем и книгата му за “Звездния навигатор Пиркс”. Гордея се с това, защото Лем е най-значимото име на европейската фантастика през последните 30 години.\n“Атомният човек”- роман, две издания;\n“Тежестта на скафандъра”- роман, четири издания;\n“Парадоксът на огледалото” – роман, две издания;\n“Пътят на Икар” – роман, четири издания;\n“Да нахраниш орела” -разкази\n“Звездните приключения на Нуми и Ники” – детски фантастичен роман;\n“Библията на Лилит” –роман;\n“Демонът на Максуел” – роман;\n“Да избереш себе си ”- роман;\nМисля, че имам общо тридесет и пет книги, на повече от петнадесет езика в тираж със сигурност над два милиона. Колко точно не знам, защото през по-голямата част от моя живот социалистическата държава не само прибираше парите от задграничните ми издания, но и рядко ми съобщаваше какво и къде се издава.\nИздал съм и 14 антологии, преведох от немски доста книги, написах десетки предговори като този към “Вълшебната планина” на Томас Ман.\nTagged with: Любен Дилов, Любен Дилов син\nЛЮБЕН ДИЛОВ – СИН В НОВА КУЛТУРА ПО ДАРИК (ВИДЕО)\nЛюбен Дилов-син: Слави никога не е искал да е политик, по-скоро – папа\n„Когато нямаше Коледа“ за Любен Дилов-син\nКак да забием студентка\nКоледата възможна – особености на българското Рождество\nИНТЕРВЮТА ЛЮБЕН ДИЛОВ – СИН В НОВА КУЛТУРА ПО ДАРИК (ВИДЕО)\nСЪБИТИЯ Колкото повече живееш, толкова по-нисък ти става моралът.\nДИЛОВ БАЩА Любен Дилов-баща\nДИЛОВ БАЩА Вятърничавостта на промените\nЛюбен Дилов син Всички права запазени


Високо кръвно. Причини и симптоми за високо кръвно налягане: 5 “вредни” храни, които всъщност могат да са ни от полза\n5 “вредни” храни, които всъщност могат да са ни от полза\nВ диетологията също има правила, превърнали се в постулати и приемани от всички за несъмнена истина. Но дали те наистина са толкова неоспорими!? За някои малко очаквани заключения, разказва в своя статия британския всекидневник “Таймс” (The Times), като цитира изследванията на известен американски специалист за пет храни, които според битуващото мнение са много повече вредни отколкото полезни за здравето ни.\nВсъщност в постното червено месо има по-малко мазнини отколкото в пилешкото - в 100 г пилешко се съдържат средно 129 калории и 4,8 г мазнини, а в 100 г говеждо – 135 калории и само 4,5 грама мазнини. Освен това говеждото съдържа и три пъти повече желязо и почти четири пъти повече цинк, който е особено необходим за имунитета.\nНикой не ви призовава да се отказвате от пилешкото месо, но не забравяйте, че постното червено месо може да стане удачно допълнение към вашата диета.\nРазбира се, ако всяка вечер сядате пред телевизора с голяма кутия сладолед, едва ли ще допринесете с нещо за своето здраве. Но не е необходимо да сe отказвате напълно от него. Този продукт се преработва бавно. С други думи той постепенно насища кръвта със захар, а след това за разлика от други десерти (пудинг или торта) може да се яде по малко. Една топка сладолед с тегло 75 г съдържа 114 калории и 6 г мазнини и всъщност може да бъде отличен завършек за обяда на тези, които наблюдават своите килограми, а обичат десерта.\nМного хора предпочитат пълнозърнест или ръжен хляб. По този начин те наистина увеличават употребата на целулоза. В 50 г бял хляб с съдържат 0,8 г целулоза, а в същото количество пълнозърнест - 2,5 г. Без съмнение целулозата е много полезна за червата. Но пък белият хляб съдържа не по-малко полезният за костите калций, а тъй като съдържа по-малко целулоза, организмът поглъща повече калций поради факта, че целулозата възпрепятства неговото усвояване.\nАко имате високо ниво на холестерола, наистина трябва да се ограничите от употребата на краве масло и да преминете на нискомаслен маргарин. Но от друга страна в 10 г краве масло има 8 г мазнини, 5 г от които обаче са ненаситени. Това е 1/4 от дневната норма за жените и около 1/6 от тази за мъжете. Ако пресметнете, че същото количество мазнини се съдържа в кафето със сметана или друг маслен десерт и решите да се откажете от тях, тогава смело можете да се върнете към детската си сутрешна закуска с масло.\nНе трябва да се забравя, че маслото е и един от не толкова многото продукти, съдържащи доста витамин D. Доказано е още, че маслото с тъмножълт цвят (произвеждащо се от млякото на крави, които пасат трева, а не сено) съдържа бета-каротин - антиоксидант, който е полезен за сърцето и белите дробове.\nТе наистина трудно могат да са асоциират със здравословното хранене. Но пък са едно от най-здравословните ястия в ресторантите за бързо хранене. Стандартната порция шишчета от свинско месо съдържа 232 калории и 6 г мазнини, а също така редица полезни минерали включително и желязо. Освен това шишчетата могат да бъдат и от пилешко месо. Поръчайте си допълнително и порция салата, но забравете за гарнитурата, състояща се от майонеза с чесън – 1 супена лъжица съдържа 207 калории и 22 г мазнини.\nПубликувано от Sillveto в 20:50 ч.